મોરબીથી વિસ કિલોમીટર પૂર્વમાં આવેલા પીપળીયા ગામ હાલ મોર્ડન ગામની યાદીમાં આવે તેવો સર્વાંગી વિકાસ થયો છે ભૂકંપ માં પડી ભાંગેલા 1200 લોકોની વસ્તી ધરાવતા આ ગામને અજિત જોગી દ્વારા જે તે સમયે ભૂકંપ બાદ બનાવી આપવામાં આવ્યું હતું જેમાં બાદમાં પીપળીયા ગામના ગ્રામજનો દ્વારા પીપળીયાને વિકાસ અને સ્વચ્છતા ના માર્ગે લઈ મોર્ડન ગામ બનાવવાનું નક્કી કર્યું હતુ પીપળીયા ગામમાં જ્યારથી ગ્રામ પંચાયત છે ત્યાંરથી સરપંચની ચૂંટણી કરવામાં નથી આવતી પરન્તુ આ ગામમાં સરપંચ પીપળીયા ગામના ગ્રામજનો જાતે નક્કી કરે છે અને ગ્રામજનો જે નિર્ણય લે એ જ માન્ય રાખવામાં આવે છે આ પાછળ ગ્રામજનોનું એક તર્ક છુપાયેલું છે કે બિનહરીફ ચૂંટણી જે ગામ માં થાય તેને રોકડ રકમ મળે છે જેથી પીપળીયા ગામમાં એ રકમ આવે એ ગામના વિકાસમાં વાપરવામાં આવે છે હાલ આ ગામમાં અદ્યતન શૌચાલય, અદ્યતન સુવિધાઓ ધરાવતું સ્મશાન,અદ્યતન આંગણવાડી ,ખાનગી શાલનહોય તેવી પ્રાથમિક શાળા , આખા ગામમાં સીસી રોડ સહિતની તમામ પાયાની સુવિધાઓ હાલ આ ગામમાં છે એટલું જ નહીં અદ્યતન પાઇપલાઇન અને સીસીટીવી પ્રોજેકટ પણ પીપળીયા ગામમાં અમલમાં મુકાઈ ચુક્યો છે આ ગામમાં રહેતો દરેક ગ્રામજન સરપંચ છે તેવું આયોજન અને સંપ ધરાવતા પીપળીયા આ ગામના બનાવ ક્યારેય પોલીસ મથકે પણ પહોંચતું નથી ત્યારે મોરબી જિલ્લાનું આ પીપળીયા ગામ હાલ મોરબી તાલુકાનું મોર્ડન ગામ ગણવામાં આવે છે મોરબી જિલ્લામાં આવેલું આ પીપીળીયા ગામમાં રહેતા લોકો યુવાન હોય કે વૃદ્ધ,યુવતી હોય કે મહિલા તમામ પોતાની જાતને સરપંચ ગણાવે છે અને જો આ જ રીતે તમામ ગામડાઓ અને તેના ગ્રામજનો એક સંપ કરી અને ગામના વિકાસ માટે મહેનત કરે તો સંપ ત્યાં જંપ એ કહેવત સાચી ઠરે અને ગામને મોર્ડન ગામ બનતા કોઈ ન રોકી શકે હાલ મોરબી જીલ્લા નું આ પીપળીયા ગામ મોર્ડન ગામના નમૂનાનું ઉત્તમ ઉદાહરણ પૂરું પાડે છે તેમ કહેવામા કોઈ નવાઈ નથી.